section_heading: Životopis
paragraph_text: Godine 1989. jedan je od utemeljitelja HDZ-a. Od 1993. do 1996. godine bio je dopredsjednik Gradske skupštine Grada Zagreba. Odlikovan je Spomenicom Domovinskog rata i Redom hrvatskog trolista. Bio je član je Žumberačkog društva i Družbe Braće hrvatskog zmaja, pomažući na sve načine u obnovi domovine. U razdoblju nakon 2000. godine u vrijeme kada ulazi u mirovinu započinje s pisanjem dviju knjiga. Preminuo je u Zagrebu 2008. godine. U lipnju 2009. godine postumno izlazi njegova slikarska monografija, a 2010. godine izlazi knjiga »Teorija umjetnosti« koja sumira Maleševićevo pedesetgodišnje bavljenje umjetnošću: slikanje, podučavanje slikarstva, predavanja iz područja teorije umjetnosti. Krajem 2011. godine postumno izlazi još jedna Maleševićeva knjiga: »Demo(n)kracija«, ovaj put političke tematike.